钦定古今图书集成/明伦汇编/闺媛典/第284卷 > 皇清十七 > 万人秀妻刘氏
## 钦定古今图书集成/明伦汇编/闺媛典/第284卷 > 皇清十七 > 万人秀妻刘氏

按《仪真县志》：刘氏，万人秀妻。性孝义，生子邦佐。秀有疾，谓刘曰：“吾病不起矣。汝年少盍行？” 刘泣曰：“有死无二，君勿复言。” 秀亡，刘毁瘠，断饮食数日。其亲屡规之曰：“孤在身，不可弃也。” 刘应曰：“诺。” 育邦佐长授室生孙。刘以念夫，婴宿疾，守志二十五年而终。